Májusi strófák
I.

Szeréna, Blanka, Zsóka meg Irma,
Hajdani sok, szép, májusi lány,
Extrubadúrtok könnyeket sír ma:
Hideg a május, gyatra, silány!...
Valamikor, hejh, valamikor még
Józan iyenkor nem vala már,
Most hidegebb tán, mint ama norvég
Nóra Xinél: kis léha szamár...

                   II.

Mégis, miként Kuruc Feja
─ Keresztneve Dávid ─,
Olykor-olykor minden ember
Szerelemre áhit.
Fogy a téma napról napra,
Nincs mit célba venni:
A szerelem célnak nem sok,
De több, mint a semmi...

                  III.

Hideg ez az idei május,
Nem fűtenek nekem,
Szerelemről azért zeng tán így
E kisded énekem:
Milyen nehéz lesz majd szeretni,
Ha lehull mind a hó
S olyan kevés lesz majd a fóka,
Hogy elhal a szerelmi móka
S utolsó eszkimó...
Versek